
Gjatë viteve të fundit Universiteti i Elbasanit “Aleksandër Xhuvani”, si një nga institucionet e arsimit të lartë në vend, ka patur në fokus të tij gjithëpërfshirjen e studentëve si një element të rëndësishëm dhe ndërkombëtarizimin e universitetit si një vlerë të shtuar për arsimin e lartë. Nëpërmjet zhvillimit të mobiliteteve të ndryshme në universitetet ndërkombëtare, është bërë e mundur pjesëmarrja dhe gjithëpërfshirja e një numri të konsiderueshëm studentësh. Studentët pjesëmarrës në këto mobilitete kanë rritur njohuritë e tyre nga përvojat më të mira evropiane dhe kanë shkëmbyer eksperienca dhe praktika pozitive akademike. 
I gjithë fokusi i punës gjatë kësaj periudhe përkon me statutin e universitetit dhe zbatimin e Strategjisë Kombëtare të Arsimit 2021-2026. Në kuadër të zbatimit të strategjisë dhe në vazhdimësi të punës së zhvilluar është planifikuar të zhvillohet Konferenca e Parë Shkencore Studentore me temë “Shkenca e hapur dhe ndërkombëtarizimi”. Iniciativa e kësaj konference vjen dhe si rezultat i përvojave të ngjashme të studentëve pjesëmarrës në mobilitete të ndryshme jashtë vendit. Në përmbushje të misionit të arsimit të lartë dhe referuar Strategjisë Kombëtare të Arsimit ku: “Veprimtaria kërkimore-shkencore, synon rritjen e cilësisë së arsimit, duke krijuar mundësi që personeli akademik dhe studentët të fitojnë aftësi për kërkime të pavarura, në funksion të zhvillimit të qëndrueshëm profesional dhe të karrierës akademike”, zhvillimi i kësaj konference konsiderohet një domosdoshmëri për të rritur te studentët aftësitë lidhur me aplikimin e metodikave të kërkimit shkencor dhe kërkime të pavarura. Duke patur përfshirje kombëtare dhe ndërkombëtare, në këtë konferencë pritet që studentët të sjellin ide dhe këndvështrime të reja, të shkëmbejnë përvoja në nivel akademik dhe profesional dhe t’i krijojnë mundësi vetes për bashkëpunime në fushën e kërkimit shkencor midis studentëve.  
Zhvillimi i kësaj konference është një mundësi e mirë për të nxitur kërkimin shkencor dhe diskutimin akademik mes komunitetit të studentëve. Nëpërmjet iniciativave të tilla Universiteti i Elbasanit synon të nxisë dhe të motivojë studentët në fushën e kërkimit shkencor, si dhe të promovojë modele të gjithëpërfshirjes, duke u njohur me praktika dhe përvojave të mira evropiane. Kjo konferencë synon të shndërrohet në një traditë të përvitshme si një praktikë dhe model gjithëpërfshirjeje për studentët.


Pjesëmarrësit

Për hedhjen e bazave të qëndrueshme për krijimin e traditës së mirë të zhvillimit të aktiviteteve me karakter kërkimor është e rëndësishme pjesëmarrja e studentëve që gjatë viteve të studimit kanë treguar interes për punën kërkimore shkencore. Në Konferencën e Parë Shkencore Studentore “Shkenca e hapur dhe ndërkombëtarizimi” ftohen të marrin pjesë studentët e interesuar të ciklit të parë dhe të dytë të studimeve në Universitetin e Elbasanit dhe në të gjitha universitetet partnere kombëtare e ndërkombëtare. Inkurajojmë pjesëmarrjen e të gjithë studentëve që janë duke përfunduar punimin e tyre të diplomës; të atyre që po merren me një punë kërkimore dhe të atyre që besojnë se mund të realizojnë një punim kërkimor shkencor brenda afateve të parashikuara në këtë thirrje.

Qëllimi i konferencës:

Qëllimi i përgjithshëm i konferencës është që nëpërmjet gjithëpërfshirjes të nxisë studentët të sjellin ide për diskutim nga bota e akademisë, specifikisht kërkimit shkencor, duke kontribuar në rëndësinë e përgatitjes akademike të studenteve dhe duke rritur ndërkombëtarizimin midis universiteteve. Konferenca do të jetë një aktivitet me karakter ndërkombëtar, ku studentët do të shkëmbejnë idetë dhe kërkimet e tyre, për të diskutuar çështje aktuale si dhe për të nxitur bashkëpunimin mes studentëve.


Objektivat e konferencës:

Konferenca synon të nxisë dhe të motivojë studentët në fushën e kërkimit shkencor, si dhe të promovojë modele të gjithëpërfshirjes, duke u njohur me praktikat dhe përvojat më të mira evropiane. Objektivat për arritjen e qëllimit janë: 

· studentët të rrisin aftësinë lidhur me aplikimin e metodave të kërkimit shkencor dhe kërkimit të pavarura;
· të nxisë diskutimin mbi gjetjet e reja kërkimore dhe praktikat më të mira;
· të krijojë mundësi për të shkëmbyer ide novatore, që i çelin udhën bashkëpunimit dhe ndërkombëtarizimit;  
· të kontribuojë përmes studimeve kërkimore në nivelin akademik, profesional dhe të karrierës te studentët; 
· të nxisë iniciativa për zgjerim të mëtejshëm të bashkëpunimit midis pjesëmarrësve dhe universiteteve.

Tematikat e konferencës:

Konferenca fokusohet në tematikat e mëposhtme:

a) Shkencat humane dhe shoqërore;
b) Shkencat e natyrës; 
c) Shkencat e edukimit;
d) Shkencat ekonomike; 
e) Shkencat mjekësore teknike. 


Në konferencë punimi mund të paraqitet në formë:
· Shkrimi akademik;
· Eseje.

Botimet e konferencës

· Bordi shkencor do të përzgjedhë  punimet më të mira mbi bazën e përkatësisë së tematikës, qartësisë së mendimit dhe origjinalitetit.
· Abstraktet e punimeve të pranuara do të botohen në Librin e Akteve të Konferencës (proceedings) me ISBN.


Seancat që do të mbahen në konferencë:

· Seanca plenare;

· Sesionet tematike.

		

Data të rëndësishme për konferencën:

	
	Dërgimi i abstraktit
	
	01.12.2021
	

	
	Njoftimi i pranimit të abstraktit
	
	07.12.2021
	

	
	Dërgimi i punimit të plotë
	
	04.04.2022
	

	
	Data e konferencës
	
	28-29.04.2022
	





INFORMACIONE PLOTËSUESE 

Vendi dhe koha: Universiteti i Elbasanit “Aleksandër Xhuvani”

Gjuha e konferencës: në gjuhën shqipe dhe angleze

Konfirmimi për pranimin e abstraktit do të dërgohet në rrugë elektronike në adresën personale të aplikantit.

Format e prezantimit të punimeve: 
 Prezantim verbal;
 Prezantim me Power point.

Do ju ishim mirënjohës nëse ju e ndani këtë Thirrje për Pjesëmarrje në Konferencë edhe me kolegët dhe bashkëpunëtorët tuaj. 

Ju falënderojmë për interesimin tuaj! 

Për dërgimin e materialeve si dhe çdo pyetje lidhur me konferencën, ju lutem të mos hezitoni të kontaktoni:
[bookmark: page4]adresa e e-mail info@uniel.edu.al 




















	FORMATI I ARTIKULLIT




Konferenca e Parë Ndërkombëtare Studentore
“SHKENCA E HAPUR DHE NDËRKOMBËTARIZIMI”

	Forma e  punimit:
	Punimi duhet të shkruhet në Microsoft® Office Word 2007. I gjithë punimi duhet të jetë 3000 – 5000 fjalë.

	Gjuha e konferencës:
	
Gjuha shqipe dhe angleze. Ju lutemi shkruani artikullin tuaj në gjuhën shqipe duke shmangur përdorimin e fjalëve të huaja. Në rast se është domosdoshmëri përdorimi i tyre atëherë është e nevojshme të përkthehen në kllapa ose në “footnote”. Sigurohuni që dorëshkrimi juaj të jetë kontrolluar nga ana drejtshkrimore dhe gramatikore para dorëzimit. 

	Forma e shkrimit:
	
Times New Roman, single line (vijëzimi justifyed)


	Formatimi i punimit:
	
Font: 11                                                                                                                      Orientation:  Portrait                                                                                                Page Layout - Size: B5(JIS),  7,17" x 10,12                                                                 Page Layout - Margins: Moderate 1" x 1", 0,75" x 0,75"                                          Text Alignment: Justified      
Line Spacing: 1,15                                                                                              

Mos vendosni numër faqesh. Mos e formatoni tekstin në kolona të shumta. Mos lini paragrafë. Linjat bosh duhet të lihen vetëm nëse është e nevojshme. Mos përdorni hapësira të shumta.


	Organizimi i punimit:
	
Elementet që duhet të përmbajë një punim:
• Titulli, autori/ët dhe përkatësitë 
• Abstrakti dhe fjalët kyç
• Hyrja/Prezantimi                                                                                             
• Materiale dhe metoda
• Rezultatet
• Diskutim
• Përfundime/Konkulzione                                                                              
• Referencat
• Shtojca (t) (nëse aplikohet)

	Titulli:
	Titulli duhet të jetë specifik, konciz, i kuptueshëm dhe të përçojë idenë qendrore të punimit për lexuesit jashtë fushës.                                                               Titulli duhet të shtypet me germa KAPITALE me font 14 dhe me Bold. Titulli i punimit nuk duhet të ketë më shumë se 250 karaktere.                                                                                                                 Pas tij vendosen emrat e autorëve, institucionet përkatëse dhe adresat e plota të tyre.                                                                                                                  Titulli, autori/ët dhe adresat vendosen në qendër.

	Autori/ët:
	
Të gjithë individët që kanë dhënë një kontribut thelbësor në artikull duhet të listohen si autorë. Ju lutemi shkruani emrin dhe mbiemrin e autorëve si dhe përkatësinë. Përkatësia përfshin programin e studimit, universitetin ose  vendndodhjen e tij, duke përfshirë qytetin, shtetin. Mos listoni gradat akademike, adresat personale dhe emailet. Emri mbiemri i autorit/ëve duhet të shkruhen me germa KAPITALE me font 12. Përkatësitë e autorit/ëve duhet të shkruhen me germa KAPITALE me font 10.

	Përmbledhja
Abstrakti:
	Abstrakti duhet të përshkruajë objektivin (at) kryesorë të studimit, të shpjegojë se si është kryer studimi dhe të përmbledhë rezultatet më të rëndësishme dhe rëndësinë e tyre. Abstrakti nuk duhet të kalojë 300 fjalë ose të përfshijë citime. Në punimet në gjuhën shqipe përmbledhja/abstrakti duhet të paraqitet në dy gjuhë, shqip dhe anglisht.

	Fjalët kyç:
	Punimi duhet të ketë jo më shumë se 5-7 fjalë ose fraza kryesore kyç të cilat pasqyrojnë thelbin e punimit. Fjalët kyç ose frazat kryesore duhet të ndahen me presje. Vetëm emrat, mbiemrat dhe shkurtesat e duhura duhet të shkruhen me shkronja të mëdha. 

	Titujt dhe nëntitujt e punimit:
	Titujt shkruhen me shkronja të mëdha, shkronja të zeza pas një rreshti bosh. Nën-titujt shkruhen me shkronja të pjerrëta, me fjali. Ato numërohen duke përdorur numra arabë (1, 1.1, 1.2, 1.2.1…, 2, 2.1…). Kufizoni pjesët dhe nën-seksionet e dorëshkrimeve në 3 nivele titulli.

	Hyrja/Prezantimi 
	Në hyrje bëhet një paraqitje e hollësishme e rëndësisë së problemit që do të jetë në qendër të punimit. Hyrja duhet të përshkruajë shkurt bazën për punën e paraqitur. Në hyrje tregohen objektivat dhe arsyet e ndërmarrjes së studimit, struktura e punimit si dhe shkurtimisht rezultatet e marra, diskutimet e kryera dhe të rejat që sjell punimi.
Sfondi teorik: Në këtë pjesë bëhet një përshkrim i përgjithshëm i rishikimit të literaturës  dhe vendoset tema e propozuar. Në punën kërkimore gjithnjë fillohet prej një baze teorike që është mbizotëruese në një fushë të caktuar shkencore. 
Formulimi i problemit dhe qëllimeve të punimit: Problemi shkencor duhet të përkufizohet qartë, saktë dhe mirë. Qëllimet e punimit duhet të jenë të harmonizuara me problemin. Parashtrimi i problemit edhe nëse ai qëndron si i tillë, duhet të jenë të lidhura kuptimisht me qasjen teorike, por edhe me hipotezat dhe metodat e parashikuara të kërkimit.
Pyetjet dhe hipoteza: Pyetja e punimit duhet të formulohet qartë. Ajo duhet të nënkuptojë një hipotezë kërkimi që mund të verifikohet. Hipoteza e kërkimit duhet të jetë e formuluar saktë, në mënyrë që të shmanget dykuptimësia dhe kërkesat shtesë. Është e rëndësishme që gjetjet të paraqiten në mënyrë të tillë që mund të arrihet në përfundime. Në kërkimet cilësore është e rëndësishme që të kuptohen drejt dukuritë e hulumtuara dhe të tregohet se përvojat që pasqyrohen në to ndihmojnë të kuptuarit dhe lejojnë mbërritjen në përfundime të caktuara. Nëse përdorim kërkime sasiore apo një përzierje të të dyjave, është gjithashtu e rëndësishme të përcaktohet një numër kriteresh përmes së cilave një hipotezë pohohet ose mohohet.                                                                                               
Materiali dhe Metoda duhet të paraqiten në mënyrë të detajuar. Këtu paraqiten metodat e ndryshme të përdorura në studim si dhe ato statistikore. Informacioni duhet të jetë i mjaftueshëm që të lejojë referimet.

Rezultatet dhe diskutimet duhet të jenë të qarta dhe të ilustruara në tabela dhe grafikë. Rezultatet eksperimentale duhet të analizohen statistikisht dhe të nxirren përfundime në bazë të një besueshmërie statistikore. Të njëjtat rezultate të dhëna me tabela nuk mund të jepen edhe me anën e grafikëve dhe anasjelltas.

Konkluzionet: Konkluzionet që vijnë nga rezultatet e paraqitura duhet të diskutohen në mënyrë të plotë, të lidhen direkt dhe të mbështeten në rezultatet e arritura. Konkluzionet nuk duhet të jenë spekulative, të merren prej literaturës, njohurive të përgjithshme espontane.

	Tabelat:
	

Tabelat duhet të vendosen në pikat e duhura të tekstit, midis paragrafëve, jo brenda tyre. Të gjitha tabelat duhet të kenë numrat dhe titujt e tabelave dhe duhet të referohen me numrin e tabelës në tekst. Numri dhe titulli i një tabele duhet të vendosen sipër,  jashtë tabelës dhe në qendër të tabelës. Fonti 10, vetem emërtimi i tabelës me Bold, dhe përshkrimi vetëm Italic. Shembull: Tabela 1. Të dhënat e përgjithshme të studimeve. Tabelat duhet të ndërtohen përmes përdorimit të funksionit Tabelës në Microsoft Word dhe nuk duhet të përfshijnë imazhe ose objekte. Ato nuk duhet të përmbajnë hapësira të panevojshme.  Tabelat që janë shumë të gjata ose shumë të gjera për një faqe të vetme mund të shtypen në një madhësi fonti më të vogël ose të vazhdojnë në faqen tjetër. 

	Figurat:
	
Figurat, të cilat përfshijnë grafikë, tabela, harta, vizatime dhe fotografi, duhet të kenë një ndikim material në përmbajtjen e një artikulli dhe nuk duhet të përdoren për qëllime dekorative. Figurat duhet të vendosen në pikat e duhura të tekstit, midis paragrafëve, jo brenda tyre. Të gjitha figurat duhet të kenë numra dhe tituj figurash dhe duhet të referohen me numrin e figurës në tekst. Numri dhe titulli i figurës duhet të vendosen sipër dhe jashtë figurës. Fonti 10, vetëm emërtimi i figurës me Bold, dhe përshkrimi vetëm Italic. Shembull: Figura 1. Të dhënat e përgjithshme të studimeve. Figurat duhet të jenë me cilësi të lartë dhe duhet të përshtaten në një faqe.

	Akronimet:
	
Mos përdorni shkurtesa jo standarde nëse ato nuk shfaqen të paktën tre herë në tekst. Mbani shkurtimet në minimum.

	Shënimet
Footnotes:
	
Shënimet janë  të vendosura në fund të një faqeje. Ata citojnë referenca ose komentojnë një pjesë të caktuar të tekstit mbi të. Shënimet i referohen burimeve përkatëse - ata i bëjnë të ditur lexuesit tuaj se nga ka ardhur një material i caktuar, ose ku mund të kërkojnë burime të tjera mbi këtë temë. 

	Referencat:
	
Referencat renditen në fund të punimit.  Ju lutemi sigurohuni që çdo referencë e cituar në tekst të jetë gjithashtu e pranishme në listën e referencave (dhe anasjelltas). Rezultatet e pabotuara dhe komunikimet personale nuk rekomandohen në listën e referencave. Për një sistem referimi korrekt dhe të unifikuar do sugjeronim të përdorni Mendeley Reference Manager ose paketa të tjera të menaxhimit të referencave të cilat  ndihmojnë në menaxhimin dhe shkrimin e referencave. Për më shumë detaje ndiqni guidën https://www.mendeley.com/guides/apa-citation-guide

